ପୁରୀ ସ୍ବର୍ଗଦ୍ବାରର ନବକଳେବର ଘୋଷଣା ପରେ ଏହାକୁ ସ୍ବାଗତ କରିଛନ୍ତି ପୁରୀ ବାସିନ୍ଦା , ହାଇଟେକ ଶ୍ମଶାନ ପାଇଁ ହେଲା ଦାବୀ - Prameya News7\nପୁରୀ ସ୍ବର୍ଗଦ୍ବାରର ନବକଳେବର ଘୋଷଣା ପରେ ଏହାକୁ ସ୍ବାଗତ କରିଛନ୍ତି ପୁରୀ ବାସିନ୍ଦା , ହାଇଟେକ ଶ୍ମଶାନ ପାଇଁ ହେଲା ଦାବୀ\n2/11/2019 at 5:41 PM\nପୁରୀ୨|୧୧ଃ ପୁରୀ ସ୍ବର୍ଗଦ୍ବାରର ନବକଳେବର ଘୋଷଣା ପରେ ଏହାକୁ ସ୍ବାଗତ କରିଛନ୍ତି ପୁରୀ ବାସିନ୍ଦା । ସ୍ବର୍ଗଦ୍ବାରର ସଂପ୍ରସାରଣ ସହ ଏହାକୁ ଅବରୋଧ ମୁକ୍ତ କରିବା ଓ ଏହାକୁ ଏକ ହାଇଟେକ୍ ଶ୍ମଶାନରେ ପରିଣତ କରିବାକୁ ଲୋକେ ଦାବି ଉଠାଇଛନ୍ତି । ମୁଖ୍ୟମନ୍ତ୍ରୀ ୫ କୋଟି ଟଙ୍କା ସ୍ବର୍ଗଦ୍ବାରର ବିକାଶରେ ଖର୍ଚ୍ଚ କରିବା ସହ ବିଜୁ ବାବୁଙ୍କ ସମାଧିକୁ ସ୍ଥାନାନ୍ତର କରିବା ଘୋଷଣାକୁ ସାଧାରଣରେ ଉଚ୍ଚ ପ୍ରଶଂସା କରାଯାଇଛି ।....\nସ୍ବର୍ଗଦ୍ବାରର ହେବ ନବକଳେବର ।ଏଥିପାଇଁ ସ୍ବର୍ଗଦ୍ବାରର ସଂପ୍ରସାରଣ ଆବଶ୍ୟକ ରହିଛି । ତେଣୁ ବିଜୁବାବୁଙ୍କ ସମାଧିକୁ ସ୍ଥାନାନ୍ତର ପାଇଁ ମୁଖ୍ୟମନ୍ତ୍ରୀ ଘୋଷଣା କରିଛନ୍ତି । ୫ କୋଟି ଟଙ୍କା ବିନିମୟରେ ସ୍ବର୍ଗଦ୍ବାରରେ ମୌଳିକ ସୁବିଧା ଯୋଗାଇ ଦିଆଯିବ । ଏଠାରେ ଉନ୍ନତମାନର ଶୌଚାଳୟ, ପ୍ରତିକ୍ଷାଘର , ପାର୍କିଂ, ସିସିଟିଭି ଲାଗିବା ସହ, ଅସ୍ଥି ରଖିବା ସ୍ଥାନ ଆଦି ଅତ୍ୟାଧୁନିକ ବ୍ୟବସ୍ଥା ରହିବ । ଆନ୍ଧ୍ରପ୍ରଦେଶ ଓ ତେଲେଙ୍ଗାନାର ମହାପ୍ରସ୍ଥାନମ୍ ଢାଞ୍ଚାରେ ସ୍ବର୍ଗଦ୍ବାର ନିର୍ମାଣ କରିବାକୁ ନିଷ୍ପତ୍ତି ହୋଇଛି । ବିଜୁବାବୁଙ୍କ ଭଳି ଜାତୀୟସ୍ତରର ନେତାଙ୍କ ସମାଧିକୁ ଏକ ସୌନ୍ଦର୍ଯ୍ୟପୂର୍ଣ୍ଣ ପାର୍କ ମଧ୍ୟରେ ସ୍ଥାପନ କରିବାକୁ ମଧ୍ୟ ବିଭିନ୍ନ ସ୍ତରରେ ପ୍ରସ୍ତାବ ଦିଆଯାଇଛି।\nଜନସାଧାରଣଙ୍କ ବ୍ୟବହାରରେ ସ୍ବର୍ଗଦ୍ବାରକୁ ଉତ୍ସର୍ଗ କରିଥିବାରୁ ମୁଖ୍ୟମନ୍ତ୍ରୀଙ୍କ ନିଷ୍ପତ୍ତିକୁ ସାଧାରଣରେ ଉଚ୍ଚ ପ୍ରଶଂସା କରାଯାଇଛି ।\nସ୍ବର୍ଗଦ୍ବାରର ୧୬ ଏକର ୪ଶହ ଡେସିମିଲ୍ ଯାଗାରୁ ସବୁ ଜବରଦଖଲ ଥିବାବେଳେ ମାତ୍ର ୪୬୪ ଡେସିମିଲ୍ ସ୍ଥାନ ସ୍ବର୍ଗଦ୍ବାର ପାଇଁ ରହିଛି । ସ୍ବର୍ଗଦ୍ବାର ଜମିରୁ ଏପର୍ଯ୍ୟନ୍ତ କାହିଁକି ଜବର ଦଖଲ ଉଚ୍ଚେଦ ହୋଇନାହିଁ ବୋଲି ପ୍ରଶ୍ନ କରିଛନ୍ତି । ଯାହାର ଜବାବରେ ବିଜେଡି କହିଛି ମୁଖ୍ୟମନ୍ତ୍ରୀ ରାଜ୍ୟର ସ୍ବାର୍ଥପାଇଁ ସବୁ ବେଳେ ଚେଷ୍ଟିତ । ସ୍ବର୍ଗଦ୍ବାରରୁ ଜବରଦଖଲ ଉଚ୍ଛେଦ ପାଇଁ ସରକାର ଚେଷ୍ଟା ଚଳାଇଛନ୍ତି ।ଏହା ଖୁବ୍ ଶିଘ୍ର କାର୍ଯ୍ୟକାରୀ ହେବ ।\nପୁରୀ ସ୍ବର୍ଗଦ୍ବାର ସାଢେ ଚାରିକୋଟି ଓଡିଆଙ୍କ ସହ ହିନ୍ଦୁ ମାନଙ୍କର ଆସ୍ଥା ଓ ବିଶ୍ବାସର ପ୍ରତୀକ। ଡେରିରେ ହେଲେ ବି ସରକାର ପଦକ୍ଷେପ ନେଇଥିବାରୁ ବିଭିନ୍ନ ମହଲରୁ ସ୍ବାଗତ କରାଯାଉଛି । ତେବେ ଏହାର କାର୍ଯ୍ୟକାରିତା ସଫଳ ରୂପାୟନ ଉପରେ ଏବେ ସମସ୍ତଙ୍କ ରହିଛି ନଜର ।\nଜାଉଁଳି ପୋଖରୀ ମଠ ମହନ୍ତଙ୍କ ୮୫ ବର୍ଷ ବୟସରେ ପରଲୋକ\nଜରୁରୀ ସେବାପାଇଁ ଦରକାର ନାହିଁ ସ୍ବତନ୍ତ୍ର ପାସ୍, ଟ୍ବିନ୍ ସିଟିରେ ୬୮ଟି ଚେକ୍ ପୋଷ୍ଟ, କଡାକଡି କରାଯିବ ପାଟ୍ରୋଲିଂ : ସଟ୍ଡାଇନ୍ ନେଇ ସିପିଙ୍କ ପ୍ରେସମିଟ୍\nନ୍ୟାୟମିତ୍ର ପଦରୁ ହଟିଲେ ହରିସ୍ ସାଲଭେ, ଜାଣନ୍ତୁ କାହିଁକି ?\nଦେଶ- ବିଦେଶ (25,162)
